जों बयबो मिथिगौ दि बयबो मानसिनोनो थांना थानोब्ला मोजोमसे ओंखाम, जिख्लाबसे सि आरो अखा-सान्दुंनिफ्राय रैखाथि मोननो न’-बां नांथारगौ जायो। नाथाय साननोगोनां बाथ्रायानो जाबाय जोंनि भारत हादरावबो सुबुं हामलायहोग्रा सरकार थासैआवबो समाजनि गासै थाखोनि गुबैयै लोरबां दुखिया थाखोनि जायखिजाया हारि हारिसा सुबुं समाजनि मानसियानो जेरैबो जेथिंबो दावगालांनायनि खाबु एबा सुबिदाफोरखौ मोनजोबनो हायाखै। बिदि लोरबां निखाउरि थाखोनि फरायसाफोरा आथिखालाव सोलोंथाइ लानो हाथाव कम्पिउटार, लेपटप, इन्टारनेट, स्मार्ट म’बाइल आरिनि आंखालावबो दिनैनि सोलोंथाइ लानो हाथाव राहाफोरखौ रां-रुफानि आंखालाव लानो हाथावा। बेराफारसेथिं भारत सरकारा हादरनि बयबो गथ’ गथाइनो सोलोंथाइ लानो हानाय मोन्थाइनि खोथा फोस्रावबोदों। नाथाय मोगथाङाव बे थांखिखौ जाफुंहोनो हायाखै।